[{"text_idx": "#000001", "text": "Bazenekien muineko lesioen % 10 hondartzetan eta igerilekuetan egindako salto eta ekintza arduragabeen ondorioz gertatzen direla, eta kaltetutako pertsona gehienak 16 eta 35 urte bitarteko gazteak direla?"}, {"text_idx": "#000002", "text": "Uda honetan ustekabeko eta nahi gabeko ondoriorik ez izateko, zuhurra izatea eta erantzukizunez jokatzea izango dira zure aukerarik onenak."}, {"text_idx": "#000003", "text": "Salto txar batek zure bizitza osoa baldintza dezake."}, {"text_idx": "#000004", "text": "Kontuz salto egitean, ez fidatu"}, {"text_idx": "#000005", "text": "Igerileku, portu edo itsaslabarretako ertzetatik uretara salto egiteak edo arduragabekeriaz jokatzeak kolpe bat eragin dezake, kontrolik gabeko lekuetan edo oinarrizko nozioak izan gabe egiten bada, eta kolpe horrek nahi gabeko ondorio konponezinak izan ditzake."}, {"text_idx": "#000006", "text": "Urtero-urtero zoritxarreko ondorioak gertatzen dira hondartzetan, igerilekuetan, zingiretan eta abarretan uretara buruz murgiltzeagatik, hala nola hezurretako hausturak, giharretako lesioak, burezur-garuneko traumatismoak edo heriotza. Ondorio larrienetako batzuk eta pentsa genezakeena baino ohikoagoak bizkarrezurreko kolpeak dira; izan ere, kolpe horiek bizkarrezur-muinari eragiten badiote, hemiplegia, paraplegia edo tetraplegia eragin dezakete, eta, muskuluak berehala paralizatzen direnez, heriotza ere eragin dezakete, kolpatua ito egiten bada."}, {"text_idx": "#000007", "text": "Eginaren eginez, Arabako ezintasuna daukaten pertsonen elkartetik honako hau gomendatu nahi dizugu: uda honetan, saihestu jokabide arriskutsuak eta, batez ere, jauzi zuhurtziagabeak."}, {"text_idx": "#000008", "text": "Utzi alde batera zuhurtziagabekeriak eta gozatu uda osoaz!"}, {"text_idx": "#000009", "text": "Uda gozatzeko da, beti zentzuz!"}, {"text_idx": "#000010", "text": "Gozatu udak eskain diezazukeen guztiaz. Ez dadila nahi gabe eta behar baino lehen amaitu jauzi txar baten ondorioz. Jauzi arduragabeek eragindako muineko lesioak eta gainerako ondorioak hondartza, ibai eta urmaeletan gertatzen dira batik bat, hau da, ur-ingurune aldakorretan, non hondoa ikusten ez den eta ustekabe guztiz desatseginak izan ditzakezun."}, {"text_idx": "#000011", "text": "Ahaztu murgiltze arduragabeak eta bete GOMENDIO hauek uretara salto egin aurretik"}, {"text_idx": "#000012", "text": "Uretara salto egitearen ondoriozko muineko lesioak saihestu egin daitezke, neurri batzuk hartuta."}, {"text_idx": "#000013", "text": "Argi ikusten ez baduzu, ez egin salto"}, {"text_idx": "#000014", "text": "Sakonera zein den ziur ez badakizu edo gehiegizko altuera dagoela uste baduzu, ez hartu arriskurik."}, {"text_idx": "#000015", "text": "Uretan murgiltzeko asmoa baduzu, jarri eskuak aurretik eta burua besoen artean, besoak luzaturik dituzula gorputzaren luzapen modura."}, {"text_idx": "#000016", "text": "Ura ilun badago, ez egin salto"}, {"text_idx": "#000017", "text": "Hondoa ikusten ez baduzu, ez egin salto. Litekeena da korronteek adarrak edo harriak ekarri eta ezkutuan utzi izana, baita sakonera aldatu izana ere."}, {"text_idx": "#000018", "text": "1. Atera uretatik, jarri gainazal zurrun batean eta ez mugitu, lesioak ez larriagotzeko. 2. Ezin badu arnasa hartu, askatu haren arnasbideak. 3. Jarri harremanetan larrialdi-zerbitzuekin, eta ez erabili ibilgailu partikularrik."}, {"text_idx": "#000019", "text": "Ez ahaztu: muineko lesioek oso ondorio larriak dituzte, iraunkorrak eta, askotan, sendaezinak."}, {"text_idx": "#000020", "text": "Ez egin salto uretara leku ezezagunetan, gainazala iluna badago edo sakonera zehatza zein den ez badakizu."}, {"text_idx": "#000021", "text": "Ez egin salto altuera handietatik, eta gogoratu: zenbat eta handiagoa izan altuera, orduan eta handiagoa izan behar du sakonerak. Jauzi txar batek muineko lesioa eragin dezake uraren inpaktu hutsarekin."}]